Κανονισμός (ΕΚ) αριθ. 1847/2003 της Επιτροπής

της 20ής Οκτωβρίου 2003

για την προσωρινή έγκριση νέας χρήσης μιας πρόσθετης ύλης και τη μόνιμη έγκριση μιας ήδη εγκεκριμένης πρόσθετης ύλης στις ζωοτροφές

(Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 70/524/ΕΟΚ του Συμβουλίου, της 23ης Νοεμβρίου 1970, περί των προσθέτων υλών στη διατροφή των ζώων(1), όπως τροποποιήθηκε τελευταία από την οδηγία 2003/7/ΕΚ της Επιτροπής(2), και ιδίως τα άρθρα 3 και άρθρο 9δ παράγραφος 1 και άρθρο 9ε παράγραφος 1,

Εκτιμώντας τα ακόλουθα:

(1) Η οδηγία 70/524/ΕΟΚ προβλέπει ότι για νέα χρήση μιας ήδη εγκεκριμένης πρόσθετης ύλης απαιτείται κοινοτική έγκριση.

(2) Στην περίπτωση των πρόσθετων υλών που αναφέρονται στο μέρος ΙΙ του παραρτήματος Γ της οδηγίας 70/524/ΕΟΚ, στο οποίο περιλαμβάνονται και τα ένζυμα, η προσωρινή έγκριση νέας χρήσης μιας πρόσθετης ύλης στις ζωοτροφές μπορεί να χορηγηθεί εάν πληρούνται οι όροι που καθορίζονται στην εν λόγω οδηγία και εάν είναι εύλογο να υποτεθεί, με βάση των διαθέσιμων αποτελεσμάτων, ότι, όταν η πρόσθετη ύλη χρησιμοποιείται στη διατροφή των ζώων, έχει μία από τις επιδράσεις που αναφέρονται στο άρθρο 2 στοιχείο α της εν λόγω οδηγίας. Αυτή η προσωρινή έγκριση μπορεί να χορηγηθεί για περίοδο που δεν υπερβαίνει τα τέσσερα έτη.

(3) Tο ένζυμο που αναφέρεται στο παράρτημα I του παρόντος κανονισμού με τον όρο ("το ένζυμο") είχε εγκριθεί προσωρινά για την πάχυνση ορνίθων για πρώτη φορά από τον κανονισμό (ΕΚ) αριθ. 1436/98 της Επιτροπής(3) μετά από ευνοϊκή γνωμοδότηση της επιστημονικής επιτροπής για τη διατροφή των ζώων (SCAN), ιδίως όσον αφορά την ασφάλεια του προϊόντος. Η προσωρινή έγκριση αυτής της πρόσθετης ύλης παρατάθηκε έως τις 30 Ιουνίου 2004 με τον κανονισμό (ΕΚ) 2200/2001 της Επιτροπής(4).

(4) Η κατασκευάστρια εταιρεία υπέβαλε νέα στοιχεία για την υποστήριξη της αίτησης για την επέκταση της έγκρισης για τη χρήση του ενζύμου στην πάχυνση γαλόπουλων.

(5) Από την αξιολόγηση της αίτησης για έγκριση που υποβλήθηκε σχετικά με τη νέα χρήση του ενζύμου διαπιστώνεται ότι πληρούνται οι προϋποθέσεις που προβλέπονται στην οδηγία 70/524/ΕΟΚ για την προσωρινή έγκριση.

(6) Στις 27 Mαρτίου 2003, η SCAN γνωμοδότησε ευνοϊκά σχετικά με την ασφάλεια του ενζύμου για την πάχυνση γαλόπουλων σύμφωνα με τους όρους που καθορίζονται στον παρόντα κανονισμό.

(7) Στην οδηγία 70/524/ΕΟΚ προβλέπεται ότι οι πρόσθετες ύλες που αναφέρονται στο μέρος ΙΙ του παραρτήματος Γ της εν λόγω οδηγίας μπορούν να εγκριθούν χωρίς χρονικό όριο εάν πληρούνται οι όροι που καθορίζονται στο άρθρο 3 παράγραφος α.

(8) Ο μικροοργανισμός που αναφέρεται στο παράρτημα ΙΙ του παρόντος κανονισμού με τον όρο ("ο μικροοργανισμός") είχε εγκριθεί προσωρινά για πρώτη φορά με τον κανονισμό (ΕΚ) αριθ. 1436/98 μετά από ευνοϊκή γνωμοδότηση της επιστημονικής επιτροπής για τη διατροφή των ζώων (SCAN), ιδίως όσον αφορά την ασφάλεια του προϊόντος. Η προσωρινή έγκριση του μικροοργανισμού παρατάθηκε έως τις 30 Ιουνίου 2004 με τον κανονισμό (ΕΚ) αριθ. 2200/2001.

(9) Η κατασκευάστρια εταιρεία υπέβαλε νέα στοιχεία για την υποστήριξη της αίτησης για έγκριση χωρίς χρονικό όριο της χρήσης του μικροοργανισμού.

(10) Από την αξιολόγηση της αίτησης για τη χορήγηση έγκρισης προς χρήση του μικροοργανισμού, διαπιστώνεται ότι πληρούνται όλες οι προϋποθέσεις που απαιτούνται για τη χορήγηση έγκρισης χωρίς χρονικό όριο, όπως προβλέπεται στην οδηγία 70/524/ΕΟΚ.

(11) Στις 2 Δεκεμβρίου 2002, η SCAN γνωμοδότησε ευνοϊκά σχετικά με την αποτελεσματικότητα του μικροοργανισμού σύμφωνα με τους όρους που καθορίζονται στον παρόντα κανονισμό.

(12) Συνεπώς, είναι σωστό να εγκριθεί η χρήση του ενζύμου για την πάχυνση γαλόπουλων για μία περίοδο τεσσάρων ετών και η χρήση του μικροοργανισμού για χοιρίδια βάρους έως 35 κιλών χωρίς χρονικό όριο.

(13) Από την αξιολόγηση των δύο αιτήσεων διαπιστώνεται επίσης ότι απαιτούνται συγκεκριμένες διαδικασίες για την προστασία των εργαζομένων από την έκθεση στο ένζυμο και στο μικροοργανισμό. Ωστόσο, η προστασία αυτή εξασφαλίζεται με την εφαρμογή της οδηγίας 89/391/ΕΟΚ του Συμβουλίου, της 12ης Ιουνίου 1989, σχετικά με την εφαρμογή μέτρων για την προώθηση της βελτίωσης της ασφάλειας και της υγείας των εργαζομένων κατά την εργασία(5).

(14) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παρασκεύασμα που ανήκει στην ομάδα των "ενζύμων" που αναφέρεται στο παράρτημα Ι εγκρίνεται για χρήση ως πρόσθετη ύλη σε ζωοτροφές υπό τους όρους που καθορίζονται στο εν λόγω παράρτημα.

Άρθρο 2

Το παρασκεύασμα που ανήκει στην ομάδα των "μικροοργανισμών" που αναφέρεται στο παράρτημα ΙΙ εγκρίνεται για χρήση ως πρόσθετη ύλη σε ζωοτροφές υπό τους όρους που καθορίζονται στο εν λόγω παράρτημα.

Άρθρο 3

Ο παρών κανονισμός αρχίζει να ισχύει την τρίτη ημέρα από την ημερομηνία δημοσίευσής του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Οκτωβρίου 2003.

Για την Επιτροπή

David Byrne

Μέλος της Επιτροπής

(1) ΕΕ L 270 της 14.12.1970, σ. 1.

(2) ΕΕ L 22 της 25.1.2003, σ. 28.

(3) ΕΕ L 191 της 7.7.1998, σ. 15.

(4) ΕΕ L 299 της 15.11.2001, σ. 1.

(5) ΕΕ L 183 της 29.6.1989, σ. 1.

ΠΑΡΑΡΤΗΜΑ I

">ΘΕΣΗ ΠΙΝΑΚΑ>"

ΠΑΡΑΡΤΗΜΑ II

">ΘΕΣΗ ΠΙΝΑΚΑ>"